###### **የ አርሊንግተን ካውንቲ ትምህርት ቤት ቦርድ የ 2025 ዲሞክራሲያዊ ድጋፍ ሰጪን ለመምረጥ ያግዙ።**

**የትምህርት ቤት ቦርድ ድጋፍ ድምፅ (SBEV) ምንድን ነው?**

በዚህ አመት በ አርሊንግተን ካውንቲ ትምህርት ቤት ቦርድ አንድ ክፍት መቀመጫ አለ። የት/ቤት ቦርድ እጩዎች በ አርሊንግተን ምርጫዎች ላይ በ ፓርቲ ተለይተው ያልተዘረዘሩ በመሆኑ የመጀመሪያ ምርጫ አይኖርም። የአርሊንግተን ዴሞክራቶች ግን በ ጠቅላላ ምርጫው ላይ የትምህርት ቤት ቦርድ እጩን ይደግፋሉ። በዚህ አመት መጀመሪያ ላይ በኮሚቴው የጸደቁትን [ህጎች](https://www.arlingtondemocrats.org/_files/ugd/d65aca_b5f19456008640559b444602107ff992.pdf) መሰረት የሚካሄድ የድጋፍ ድምጽ በመጠቀም ማንን እንደምንደግፍ እንመርጣለን።

**የድምጽ አሰጣጥ መረጃ**

ማንኛውም የተመዘገበ የአርሊንግተን መራጭ በእኛ የድጋፍ ድምጽ ላይ መሳተፍ ይችላል። የአርሊንግተን ዲሞክራቶች አባል መሆን አይጠበቅብዎትም። መራጮች እርስዎ ዲሞክራት መሆንዎን እና በጠቅካካ ምርጫው ላይ ማንኛውም የዴሞክራቲክ እጩን ወይም ደጋፊን የሚቃወም እጩን የመደገፍ ፍላጎት እንደሌልዎት ገልጸው እንዲፈርሙ እንጠይቃለን።

በእኛ የድጋፍ ድምጽ ላይ ለመሳተፍ ሲመዘገቡ፣ የአርሊንግተንን የመራጮች ምዝገባ መረጃን በመፈተሽ እርስዎ በአርሊንግተን ውስጥ ድምጽ ለመስጠት የተመዘገቡ መሆንዎን በማጣራት ብቁ መሆንዎን እናረጋግጣለን።

በአካል ቀርበው ወይም ኦንላይን ላይ ድምጽዎን መስጥት ይችላሉ። ኦንላይን ላይ ድምጽ ለመስጠት፣ [የተሳትፎ ቅጹን](https://form.jotform.com/243278921936164) ይሙሉ። በአካል ድምጽ ለመስጠት መምጣት ብቻ ነው እሚጠበቅብዎ!

**መቼ እና የት**

**ኦንላይን ላይ ድምጽ ለመስጠት።**

ኦንላይን ላይ ድምጽ ለመስጠት፣ [የተሳትፎ ቅጹን](https://form.jotform.com/243278921936164) ይሙሉ። ከዚያም ከ ኤፕሪል 19 ጀምሮ 10፡00 a.m (ጠዋት) ላይ የኤሌክትሮኒክስ ድምጽ መስጫ እንልክልዎታለን። ድምጽ ለመስጠት እስከ ሜይ 10 ከቀኑ 6፡00 p.m. (ከሰዓት) ድረስ ግዜ አልዎት። የምንጠቀመው ሶፍትዌር Election Buddy ነው።

**ወይም**

በ አካል ድምጽ መስጠት።

በአርሊንግተን ውስጥ ድምጽ ለመስጠት ከተመዘገቡ፣ ሜይ 4 ላይ ወይም ሜይ 10 ላይ ከዚህ በታች በተዘረዘሩት ጊዜያት እና አካባቢዎች በመገኘት ድምጽ መስጠት ይችላሉ። ሲደርሱ አጭር ቅጽ ሞልተው ከዚያም ድምጽ ይሰጣሉ።

**#1. እሁድ፣ ግንቦት 4 — 10 a.m. (ጠዋት) እስከ 6 p.m. (ከሰዓት)**

**Washington-Liberty High School (ዋሺንግተን-ሊበርቲ ሁለተኛ ደረጃ ትምህርት ቤት)**

አድራሻ፡ 1301 N Stafford St, Arlington, VA 22201 ([Map](https://www.google.com/maps/place/Washington-Liberty+High+School/@38.8881815,-77.1103685,15z/data=!4m2!3m1!1s0x0:0x68706d89d1dc0e3f?sa=X&ved=2ahUKEwiHsY_d37aEAxWxK1kFHWBMCmwQ_BJ6BAgQEAA))

**#2. ቅዳሜ፣ ግንቦት 10 — 10 a.m. (ጠዋት) እስከ 6 p.m. (ከሰዓት)**

**Dr. Charles R. Drew Elementary School (ድሪው አንደኛ ደረጃ ትምህርት ቤት)**

አድራሻ፡ 3500 23rd St, Arlington, VA 22206 ([Map](https://www.google.com/maps/place/Dr.+Charles+R.+Drew+Elementary+School/@38.8484488,-77.0868857,15z/data=!4m2!3m1!1s0x0:0xf6b2560beed9332c?sa=X&ved=2ahUKEwiT3tiP4LaEAxXaMlkFHehXC1oQ_BJ6BAhjEAA))

**የ 2025 ዕጩዎች**

**Monique “Moe” Bryant**

[ድህረ-ገጽ](https://www.moeforschoolboard.com/)

**ግለ ታሪክ**

Monique “Moe” Bryant፣ የተመሰከረለት የማህበረሰብ መሪ እና ተሟጋች፣ ርህራሄን፣ ተሳትፎን እና ልህቀትን ወደ አርሊንግተን የህዝብ ትምህርት ቤቶች ( Arlington Public Schools) ለማምጣት ለትምህርት ቤት ቦርድ ምርጫ እየተወዳደረ ነው።

ሞይ (Moe) ከ 13 ዓመታት በፊት ወደ አርሊንግተን የተዛወረችው በ APS መልካም ስም የተነሳ ሆኖ፣ በዚህም ልዩ ፍላጎት ያለው ልጅዋን አባቷ የተማረበት Drew ትምህርት ቤት አስመዝግባዋለች። ወላጆቿ የተገለሉትን፣ አካል ጉዳተኛ ለሆኑ ቤተሰቦች እንድትከራከር እና በአስቸጋሪ የማህበረሰብ ጉዳዮች ላይ የጋራ መግባባት ለመፍጠር እንድትሰራ አነሳስተዋታል።

​

የAPS ን 2024 የት/ቤት ቦንድ ዘመቻን በጋራ የመራች፣ የአርሊንግተን ጁንቲንዝ (Juneteenth) አከባበርን በጋራ ያስተናገደች እና ለ ልዩ ትምህርት ቤተሰቦች የተሟገተች እና በሁሉም ደረጃ በሚገኙ በርካታ ትምህርት ቤቶች በበጎ ፈቃደኝነት ያገለገለች ናት።

​

የ APS አትሌቶች የዘር ውዝግብ እና ትንኮሳ ሲደርስባቸው፣ Moe 15,000 የአቤቱታ ፊርማ በማሰባሰብ በቨርጂኒያ የተወካዮች ምክር ቤት ኮሚቴ ፊት ቀርባ እንድትመሰክር ያስቻላትን #PlayFairNow የተባለውን ህዝባዊ ዘመቻ አስተባብራለች።

​

ሞይ በ አርሊንግተን ላይ መሰረቱን ያደረገው፣ ርህራሄ በተሞላበት ውይይት በኩል ፍትሃዊ እና ጸረ-ዘረኛ ማህበረሰብን ለመገንባት የሚሰራ ለትርፍ ያልተቋቋመ Challenging Racism የተባለ ድርጅት ዋና ዳይሬክተር ናት። ሴት ልጇ በአርሊንግተን ሞንቴሶሪ የህዝብ ትምህርት ቤት (Montessori Public School of Arlington) ተማሪ ስትሆን ከዚህም በተጨማሪ በ ድሪው (Drew)፣ ስዋንሰን (Swanson)፣ እና ዌክፊልድ (Wakefield) ወላጅ ናት። ከባለቤትዋ፣ ከልጅዋ እና ከውሻዋ ጋር በኮሎምቢያ ፓይክ ኮሪደር አከባቢ ትኖራለች።

**June Prakash**

[ድህረ-ገጽ](https://www.friendsofjune.com/)

**ግለ ታሪክ**

ጁን ፓርካሽ (June Prakash) በአርሊንግተን፣ ቨርጂኒያ ውስጥ ከ 20 ዓመታት በላይ ልምድ ያላት አስተማሪ፣ የማህበረሰብ መሪ እና የመብት ተሟጋች ናት። የ ዋሺንግተን ሊበርቲ ሁለተኛ ደረጃ ትምህርት ቤት (Washington Liberty High School) ተማሪ የሆነውን ልጇን ስታሳድግ በትምህርት የዳበረ የስራ ልምድ ያላት እና ጥልቅ ማህበረሰባዊ ተሳትፎ ስታደርግ የቆየች ናት።

​

ጁን በ ፎረንሲክ ሳይኮሎጂ ከ ሜሪሞንት ዩኒቨርሲቲ (Marymount University) ሁለተኛ ዲግሪ እና ከ ኮነቲከት ዩኒቨርስቲ (University of Connecticut.) በ ሳይኮሎጂ እና ሶሺዮሎጂ የመጀመሪያ ዲግሪ ያላት ናት። አሁን ላይ በትምህርት ሁለተኛ ዲግሪዋን በመማር ላይ ትገኛለች። በ 2011 ወደ ትምህርት ከመሸጋገሯ በፊት ሥራዋ ክሊኒካዊ ጥናት ነበር የጀመረው። በ አርሊንግተን የሕዝብ ትምህርት ቤቶች (Arlington Public Schools)፣ ረዳት አስተማሪ፣ ተተኪ መምህር፣ እና የልዩ ትምህርት እና የ ESOL ተማሪዎች አማካሪ ሆና ሰርታለች። እንዲሁም የጎልማሶች ትምህርት ኮርሶችን አስተምራለች፣ ሥርዓተ ትምህርት ቀርጻ እና በጀት መምራት ላይም ሰርታለች።

​

ሁለት ጊዜ በባልደረቦቿ ተመርጣ፣ ጁን የአርሊንግተን ትምህርት ማህበር (AEA) ፕሬዝዳንት በመሆን በማገልገል፣ ለ አስተማሪዎች ጥብቅና በመቆም እና በ 47 ዓመታት ውስጥ እጅግ አቃፊ የሆነውን ኮንትራት ለ ቨርጂኒያ አስተማሪዎች እንዲቀርብ በማድረግ ላይ ሰርታለች። ከ ትምህርት ባሻገር፣ ከሀገር ውስጥ ድርጅቶች ጋር በ በጎ ፈቃድ በመስራት በ አሽላውን አንደኛ ደረጃ (Ashlawn Elementary) የ ወላጅ እና አስተማሪዎች ህብረት (PTA) ፕሬዝዳንት ሆና አገልግላለች።

​

ጁን ለ ህዝባዊ አገልግሎት ፍቅር ያላት እና ለ አርሊንግተን ትምህርት ቤቶች እና ማህበረሰብ ቁርጠኛ ሆና የቆየች እና አስተማሪዎች እና ተማሪዎች ለስኬት የሚያስፈልጋቸውን ድጋፍ እንዲያገኙ ለማድረግ ጥረት የምታደርግ ናት።